Diari Oficial de la Generalitat Valenciana


Sumari del DOGV 6291, del 17-06-2010 (2010/6426)

Resolució de 3 de juny de 2010, de la Conselleria d'Infraestructures i Transport, per la qual es convoca l'alçament d'acte prèvies a l'ocupació de determinades finques afectades per l'execució del projecte de modificació de la línia elèctrica a 132 kV, doble circuit, Vall d'Alba-Benicarló 1 i 2, entre els suports número 85 i número 104, així com de la línia d'alimentació de la nova subestació transformadora de 132/20 kV, per a la construcció del futur aeroport de Castelló, als termes municipals de Benlloch i Vilanova d'Alcolea, a la província de Castelló. Expedient número Atline/2009/167/12; Juexpr 2010/5.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6291

Data del DOGV
:   17-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6426


Organisme emissor
:   Conselleria d'Infraestructures i Transport

Tipus de document
:   Resolució

Resolució de 3 de juny de 2010, de la Conselleria d'Infraestructures i Transport, per la qual es convoca l'alçament d'acte prèvies a l'ocupació de determinades finques afectades per l'execució del projecte de modificació de la línia elèctrica a 132 kV, doble circuit, Vall d'Alba-Benicarló 1 i 2, entre els suports número 85 i número 104, així com de la línia d'alimentació de la nova subestació transformadora de 132/20 kV, per a la construcció del futur aeroport de Castelló, als termes municipals de Benlloch i Vilanova d'Alcolea, a la província de Castelló. Expedient número Atline/2009/167/12; Juexpr 2010/5. [2010/6426]  
Per la Resolució de la Direcció General d'Energia, de 18 de febrer de 2010, s'ha autoritzat, s'ha declarat la utilitat pública i s'ha aprovat l'execució de les instal·lacions corresponents al projecte de modificació de la línia elèctrica a 132 kV, doble circuit, Vall d'Alba-Benicarló 1 i 2, entre els suports número 85 i número 104, així com de la línia d'alimentació de la nova subestació transformadora de 132/20 kV, per la construcció del futur aeroport de Castelló, als termes municipals de Benlloch i Vilanova d'Alcolea, després de la corresponent informació pública prèvia. L'esmentada declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i els drets afectats i implica la urgent ocupació d'estos, als efectes de l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en els ajuntaments on radiquen les finques afectades, segons el calendari establit en l'annex d'esta resolució, com a punt de reunió per a dur a terne, de conformitat amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, amb aportació dels documents acreditatius de la seua titularitat i l'últim rebut de la contribució, i es podran acompanyar dels pèrits i d'un notari, si ho estimen oportú, amb la despesa a càrrec seu.  
L'alçament d'actes tindrà lloc el pròxim dia 21 de juliol de 2010, en les dependències de l'Ajuntament de Benlloch a partir de les 09.00 hores; i els dies 22 i 23 de juliol de 2010, a partir de les 09.00 i 09.30 hores, respectivament, en les de l'Ajuntament de Vilanova d'Alcolea.  
L'orde d'alçament d'actes es comunicarà a cada interessat per mitjà de l'oportuna cèdula de citació, i constarà la relació de titulars convocats en el tauler d'edictes dels ajuntaments assenyalats i al final d'este anunci.  
Es comunica que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.   
En l'expedient d'expropiació, Iberdrola Distribución Eléctrica, SAU, assumirà la condició de beneficiària.  
València, 3 de juny de 2010.- El conseller d'Infraestructures i Transport: Mario Flores Lanuza.  
Convocatòria d'actes previs a l'ocupació  
Projecte: modificació de la línia elèctrica a 132 kV, doble circuit, Vall d'Alba-Benicarló 1 i 2, entre els suports núm. 85 i núm. 104, així com de la línia d'alimentació de la nova subestació transformadora de 132/20 kV, per a la construcció del futur aeroport de Castelló  
  
\* \* \* \* \* \* \* \* \* \* \* \* \*  
Convocatoria de actas previas a la ocupación  
Proyecto: modificación de la línea eléctrica a 132 kV, doble circuito, Vall d'Alba-Benicarló 1 y 2, entre los apoyos nº 85 y nº 104, así como de la línea de alimentación de la nueva subestación transformadora de 132/20 kV, por la construcción del futuro aeropuerto de Castellón  
